SUDERINTA

Rokiškio rajono

savivaldybės administracijos

Švietimo skyriaus

vyriausioji specialistė

Jolita Geidanienė

PATVIRTINTA

Rokiškio pagrindinės mokyklos

direktoriaus 2018 m. rugpjūčio 31 d. įsakymu Nr. V-29

**ROKIŠKIO PAGRINDINĖS MOKYKLOS**

**2018-2019 MOKSLO METŲ PRADINIO IR PAGRINDINIO**

**UGDYMO PLANAS**

**I. BENDROSIOS NUOSTATOS**

1. 2018-2019 mokslo metų Rokiškio pagrindinės mokyklos ( toliau tekste- Mokykla) pradinio ir pagrindinio ugdymo programos ugdymo planą (toliau tekste - Ugdymo planas) rengė direktoriaus 2018 m. gegužės 10 d. įsakymu Nr. V-16 „Dėl Ugdymo plano rengimo 2018-2019 m. m.“ sudaryta darbo grupė. Ugdymo planas parengtas vieneriems 2018-2019 mokslo metams.

2.Sudarydama ir įgyvendindama Ugdymo planą Mokykla vadovaujasi Lietuvos Respublikos švietimo ir mokslo ministro 2017 m. birželio 2 d. įsakymu Nr. V-442 „Dėl 2017–2018 ir 2018–2019 mokslo metų pagrindinio ir vidurinio ugdymų programų bendrųjų ugdymo planų patvirtinimo“, Lietuvos Respublikos švietimo ir mokslo ministro 2017 m. birželio 2 d. įsakymu Nr. V-446 „Dėl 2017–2018 ir 2018–2019 mokslo metų pradinio ugdymo programos bendrojo ugdymo plano patvirtinimo“ . Mokykla Ugdymo plano projektą ir Ugdymo plano struktūrą suderina su Mokyklos taryba, Mokytojų taryba ir Rokiškio rajono savivaldybės administracijos švietimo skyriaus įgaliotu asmeniu.

3. Mokykla, individualizuodama ir įgyvendindama ugdymo turinį, vadovaujasi norminiais teisės aktais, mokyklos strateginiais tikslais, atsižvelgdama į Mokyklos bendruomenės poreikius, turimus išteklius.

4. 2018-2019 mokslo metų Ugdymo planas reglamentuoja mokiniams, turintiems specialiųjų ugdymosi poreikių, pradinio ir pagrindinio ugdymo individualizuotos ir socialinių įgūdžių ugdymo programos, neformaliojo vaikų švietimo programų įgyvendinimą Mokykloje.

5. Mokyklos ugdymo turinio kūrimas grindžiamas Mokyklos bendruomenės bendradarbiavimu ir demokratinėmis nuostatomis.

6. Su Ugdymo planu Mokyklos bendruomenė supažindinta Mokyklos tarybos 2018 m. rugpjūčio 31 d. posėdyje (protokolas Nr. 1) ir Mokytojų tarybos 2018 m. rugpjūčio 31 d. posėdyje (protokolas Nr. 4 ).

7. Mokykloje į ugdymo turinį ir į klasių vadovų veiklą visose klasėse integruojamos kryptingos sveikos gyvensenos stiprinimo ir prevencinės veiklos, įgyvendinant Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V- 190 ,,Dėl smurto prevencijos įgyvendinimo mokyklose rekomendacijų patvirtinimo“, integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V- 941 ,, Dėl Sveikatos ir lytiškumo ugdymo bei rengimo šeimai programos patvirtinimo“. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl žmogaus saugos bendrosios programos“, Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72, pagrindinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 bei meninė veikla: muzikavimas, dainavimas, teatriniai žaidimai, dailė.

8. Ugdymo procesui organizuoti Mokykla pasirenka mokymo vadovėlius ir priemones su raide „S“ bei kitus ikimokyklinio, priešmokyklinio, pradinio, pagrindinio ugdymo programai įgyvendinti skirtus vadovėlius, pritaikant pagal mokinio turimą patirtį, gebėjimus, galias.

**9. Mokyklos Ugdymo plano tikslas:**

- organizuoti ir tobulinti mokinių ugdymo kokybę diferencijuojant, individualizuojant ugdomąją veiklą bei į ugdymo procesą integruojant menines veiklas.

9.1. Mokyklos Ugdymo plano uždaviniai:

- sudaryti kiekvienam mokiniui individualų ugdymo planą, leidžiantį geriausiai atsiskleisti jo gebėjimams;- nustatyti būtiną pamokų skaičių, skirtą pradinio, pagrindinio, socialinių įgūdžių ugdymo, neformaliojo švietimo programoms įgyvendinti;

- lavinti mokinių sutrikusias funkcijas, tobulinti pažintinius, kūrybinius, savarankiškumo ir socialinės elgsenos gebėjimus;

- stebėti ir analizuoti mokinių individualią pažangą.

**10. Mokyklos ugdymo plane vartojamos sąvokos ir terminai.**

**Pamoka –** pagrindinė nustatytos trukmės nepertraukiamo mokymosi organizavimo forma.

**Logopedinės pratybos** – pratybos, skirtos mokinių komunikaciniams gebėjimams ugdyti ir tobulinti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

**Specialioji klasė** – klasė, kurioje ugdomi mokiniai, turintys nežymų intelekto sutrikimą bei didelių specialiųjų poreikių.

**Lavinamoji klasė** – klasė, kurioje ugdomi mokiniai, turintys vidutinį, žymų ir labai žymų intelekto sutrikimą ir didelių bei labai didelių specialiųjų ugdymosi poreikių.

Kitos Mokyklos ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II. PRADINIO IR PAGRINDINIO UGDYMO PROCESO ORGANIZAVIMAS**

11. 2018–2019 mokslo metai prasideda 2018 m. rugsėjo 1 d., baigiasi 2019 m. rugpjūčio 31d. Ugdymo procesas 1-4 specialiųjų ir 1-4 lavinamųjų klasių mokiniams prasideda 2018 m. rugsėjo 1 d. ir baigiasi birželio 7 d. Ugdymo proceso trukmė - 175 ugdymo dienų (35 savaitės). Ugdymo procesas 5–10 specialiųjų, 5-10 lavinamųjų ir socialinių įgūdžių ugdymo klasių mokiniams prasideda 2018 m. rugsėjo 1 d. ir baigiasi birželio 21 d. Ugdymo proceso trukmė - 185 ugdymo diena (37 savaitės).

12. Mokykloje ugdymas vyksta penkias dienas per savaitę, grupine darbo forma. Individualus ugdymas vyksta logopedinių ir specialiųjų pratybų metu.

12.1. Pamokų laikas ir pertraukų trukmė:

|  |  |  |
| --- | --- | --- |
|  | Pamokų laikas | Pertraukų trukmė (minutės) |
| 0. | 8.00 – 8.45 | 15 |
| 1. | 9.00 – 9.45 | 10 |
| 2. | 9.55 – 10.40 | 20 |
| 3. | 11.00 – 11.45 | 10 |
| 4. | 11.55 – 12.40 | 10 |
| 5. | 12.50 – 13.35 | 20 |
| 6. | 13.55 – 14.40 | 10 |
| 7. | 14.50 – 15.35 | - |

13. Mokslo metai skirstomi pusmečiais:

13.1. visų klasių mokiniams I-asis pusmetis prasideda 2018 m. rugsėjo 1 d. ir baigiasi 2019 m. sausio 18 d.

13.2. II-asis pusmetis prasideda 2019 m. sausio 21 d., baigiasi 2019 m. birželio 7 d. 1-4 specialiųjų ir lavinamųjų (1-4 ugdymo metai) klasių mokiniams. 5-10 specialiųjų, lavinamųjų (5-10 ugdymo metai) ir socialinių įgūdžių ugdymo klasių mokiniams II – asis pusmetis prasideda 2019 m. sausio 21 d., baigiasi 2019 m. birželio 21 d.

14. Ugdymo proceso metu visų klasių mokiniams skiriamos atostogos: rudens - 4 kalendorinės dienos, žiemos (Kalėdų) – 3 kalendorinės dienos, žiemos atostogos – 5 kalendorinės dienos, pavasario (Velykų) – 4 kalendorinės dienos.

Vasaros atostogos 1-4 specialiųjų ir lavinamųjų (1-4 ugdymo metai) klasių mokiniams prasideda 2019 m. birželio 10 d. ir baigiasi 2019 m. rugpjūčio 31 d., 5-10 specialiųjų, lavinamųjų (5-10 ugdymo metai) ir socialinių įgūdžių ugdymo klasių mokiniams vasaros atostogos prasideda 2019 m. birželio 25 d., baigiasi 2019 m. rugpjūčio 31d.

14.1. atostogų trukmė kalendorinėmis dienomis:

|  |  |
| --- | --- |
| Atostogos | 2018 -2019 mokslo metai |
| Rudens | 2018 m. spalio 29 d. – lapkričio 2 d. |
| Žiemos (Kalėdų) | 2018 m. gruodžio 27 d. – 2019 m. sausio 2 d. |
| Žiemos atostogos | 2019 m. vasario 18 d. – vasario 22 d. |
| Pavasario (Velykų) | 2019 m. balandžio 23 d. – balandžio 26 d. |
| Vasaros 1-4 klasių mokiniams | 2019 m. birželio 10 d. – 2019 m. rugpjūčio 31 d. |
| Vasaros 5-10 ir socialinių įgūdžių ugdymo klasių mokiniams | 2019 m. birželio 25 d. – 2019 m. rugpjūčio 31 d. |

15. 10 ugdymosi dienų per 2018-2019 mokslo metus skiriama kultūrinei, etninei, meninei, pažintinei, kūrybinei, sportinei, praktinei, socialinei, prevencinei veiklai. Ši veikla yra ugdymo proceso dalis.

15.1. Mokyklos 1-10 specialiųjų, lavinamųjų ir socialinių įgūdžių ugdymo klasių veikla:

|  |  |  |  |
| --- | --- | --- | --- |
| Eil. Nr. | Data | Veikla | Atsakingi |
| 1. | 2018-09-03 | Mokslo metų pradžios šventė „Skambutis kviečia į klases“ | Vitalija Pivoriūnienė |
| 2. | 2018-10-04 | Sporto šventė | Oksana Antonova |
| 3. | 2018-11-15 | Respublikinis festivalis ,,Spalvos“ | Vitalija Pivoriūnienė,  Jolanta Viršulienė |
| 4. | 2018-12-03 | Neįgaliųjų diena | Danguolė Zilbergienė |
| 5. | 2018-12-21 | Kalėdinis karnavalas | Laima Garuolienė |
| 6. | 2019-04-19 | Akcija „Darom-2018“ | Jūratė Blažienė |
| 7. | 2019-05-03 | Motinos dienos šventė | Asta Davolienė,  Vaiva Dilbienė |
| 8. | 2019-06-07  2019-06-21 | Mokslo metų užbaigimo šventė 1-4 specialiosiose;  5-10 specialiosiose, A, B lavinamojoje ir socialinių įgūdžių ugdymo klasėse | Jūratė Blažienė,  Jolanta Viršulienė  Danguolė Zilbergienė  Vaiva Dilbienė |
| 9. | 2018-09-03 iki 2019-06-21 | Kiekvienai klasei pagal poreikius skiriamos dvi dienos edukacinei veiklai, ekskursijoms, tautiškumo programai, projektinei veiklai ir kt. | Klasių vadovai |

16. Paskelbus ekstremalią situaciją, kuri kelia pavojų mokinių gyvybei ir/ar sveikatai, nustačius ypatingąją epideminę situaciją dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, į mokyklą gali nevykti visi Mokyklos mokiniai. Mokinius, apie paskelbtą ekstremalią situaciją, informuoja klasių vadovai vadovaudamiesi Mokyklos civilinės saugos ekstremaliųjų situacijų valdymo planu, patvirtintu Mokyklos direktoriaus 2014 m. rugsėjo 8 d. įsakymu Nr. V- 14.1. ,, Dėl Rokiškio pagrindinės mokyklos civilinės saugos ekstremalių situacijų valdymo plano“.

17. Esant oro temperatūrai 20 laipsnių šalčio ir žemesnei, į Mokyklą gali nevykti 1-5 klasių mokiniai, esant oro temperatūrai 25 laipsnių šalčio ir žemesnei, į Mokyklą gali nevykti 6-10 klasių mokiniai. Šios dienos įskaičiuojamos į ugdymosi dienų skaičių. Mokyklos direktorius, suderinęs su mokyklos taryba, priima sprendimus dėl ugdymo proceso koregavimo.

**III. MOKYKLOS UGDYMO TURINIO FORMAVIMAS IR ĮGYVENDINIMAS**

18. Mokykla, ugdydama mokinius, turinčius specialiųjų ugdymosi poreikių, vadovaujasi Bendrojo pradinio ugdymo plano 22, 23, 24, 70, 71, 72, 73, 74, 78, 79, 80, 81, ir Bendrojo pagrindinio ugdymo plano 124, 145, 146, 147, 148, 149, 150, 151, 158, 162 punktais.

19. Visi Bendrojo Ugdymo plano keitimai, susiję su atleidimu nuo dalykų mokymosi, įforminami Mokyklos direktoriaus įsakymu.

20. Individualizuotos programos rengiamos visiems 1-10 specialiųjų, lavinamųjų (1-10 ugdymosi metai) ir socialinių įgūdžių ugdymo klasių mokiniams, atsižvelgiant į kiekvieno mokinio sveikatą, galias, gebėjimus bei vadovaujantis pedagoginės psichologinės tarnybos rekomendacijomis.

20.1. Socialinių įgūdžių ugdymo programai įgyvendinti skiriamų valandų skaičius per savaitę numatomas  vadovaujantis 2018-2019 mokslo metų  pagrindinio ugdymo programų Bendrųjų ugdymo planų 7 priedo 8 punktu.

20.2. Individualizuotas programas rengia ir už jų pritaikymą mokinių individualiems poreikiams bei gebėjimams atsako programas rengiantys mokytojai.

20.3. Mokykloje klasių komplektai sudaromi ir mokiniai į klases integruojami, atsižvelgiant į pedagoginės psichologinės tarnybos rekomendacijas, mokinių specialiuosius ugdymosi poreikius, sveikatos būklę, fizines galias.

21. Pamokų trukmė: 1 specialiojoje ir lavinamojoje klasėje - 35 minutės, 2-10 specialiosiose, lavinamosiose (2-10 ugdymo metai) ir socialinių įgūdžių ugdymo klasėse - 45 minutės, paliekant pamokos 5 minutes mokinių veiklos keitimui mokytojo nuožiūra.

**22. Pradinis specialusis ugdymas**

22.1. Mokykloje, įgyvendinant pradinį specialųjį ugdymą, į vieną klasę jungiamos 3,4 specialiosios klasės ir sudaroma viena 1-4 specialioji klasė;

22.2. pamokų skaičius 1-4 specialiosioms klasėms numatytas vadovaujantis 2018-2019 mokslo metų pradinio ugdymo programos Bendrojo ugdymo plano 23.3. punktu;

22.3.dalykai ir jiems skiriamų pamokų skaičius per savaitę individualizuotai pradinio ugdymo programai įgyvendinti, mokant kasdieniu mokymo proceso organizavimo būdu (grupine mokymosi forma)2,3,4 specialiojoje klasėje:

|  |  |  |  |  |
| --- | --- | --- | --- | --- |
| Klasė  Dalykas |  |  |  | **Viso savaitinių**  **pamokų**  1-4 specialiojoje klasėje |
| 2 | 3 | 4 |
| Dorinis ugdymas (tikyba arba etika) | 1 | 1 | 1 | **1** |
| Lietuvių kalba (gimtoji) | 7 | 7 | 7 | **7** |
| Pasaulio pažinimas | 2 | 2 | 2 | **2** |
| Matematika | 4 | 5 | 4 | 4/ 5 pam.(3 kl.) |
| Dailė | 1 | 1 | 1 | **1** |
| Muzika | 2 | 2 | 2 | **2** |
| Technologijos | 2 | 2 | 2 | **2** |
| Kūno kultūra | 2 | 2 | 2 | **2** |
| Šokis | 1 | 1 | 1 | **1** |
| Teatriniai žaidimai | 1 | 1 | 1 | **1** |
| Mokinio pamokų skaičius viso: | 23 | 24 | 23 | **23/24** |
| Neformaliojo švietimo | 2 | 2 | 2 | 2 |

22.4. visų privalomųjų dalykų 2-4 specialiojoje klasėje moko vienas pradinių specialiųjų klasių mokytojas, išskyrus dorinį ugdymą (tikybą ir etiką) ir kūno kultūrą (moko kūno kultūros mokytojas).

**23. Pagrindinis specialusis ugdymas**

23.1.  Mokykloje, organizuojant pagrindinį ugdymą, į jungtinę klasę jungiamos:

23.1.1. 5,7 specialiosios klasės ir sudaroma viena 5/7 specialioji klasė;

23.1.2. 6,8 specialiosios klasės ir sudaroma viena 6/8specialioji klasė;

23.2. Mokykloje, organizuojant pagrindinį specialųjį ugdymą 5-8 specialiųjų klasių mokiniams, pamokų skaičius numatytas, vadovaujantis 2018-2019 mokslo metų  pagrindinio ugdymo programų Bendrųjų ugdymo planų 124 punktu;

23.3. Pamokų skaičius 5/7 specialiojoje klasėje:

|  |  |  |  |
| --- | --- | --- | --- |
| Klasė  Dalykas |  |  | **Viso savaitinių**  **pamokų**  5/7 specialiojoje  klasėje |
| 5 | 7 |
| Dorinis ugdymas (tikyba arba etika) | 1 | 1 | **1** |
| Lietuvių kalba | 5 | 5 | **5** |
| Informacinės technologijos | 1 | 1 | **1** |
| Matematika | 4 | 4 | **4** |
| Istorija | 2 | 2 | **2** |
| Gamta ir žmogus | 2 | - | **2**(5kl.) |
| Biologija | - | 2 | **2**(7kl.) |
| Geografija | - | 2 | **2**(7kl.) |
| Dailė | 1 | 1 | **1** |
| Muzika | 1 | 1 | **1** |
| Technologijos (namų ūkio darbai) | 3 | 3 | **3** |
| Technologijos (daržininkystė, namų r.) | 2 | 2 | **2** |
| Technologijos (buities k. darbai) | 2 | 2 | **2** |
| Kūno kultūra | 3 | 3 | **3** |
| Mokinio pamokų skaičius viso: | 27 | 29 | **27/29** |
| Neformaliojo švietimo valandos | 2 | 2 | **2** |

23.4. Pamokų skaičius 6/8 specialiojoje klasėje:

|  |  |  |  |  |
| --- | --- | --- | --- | --- |
| Klasė  Dalykas |  |  | **Viso savaitinių pamokų**  6/8 specialiojoje  klasėje | |
| 6 | 8 | |  |
| Dorinis ugdymas (tikyba arba etika) | 1 | 1 | | **1** |
| Lietuvių kalba (gimtoji) | 5 | 5 | | **5** |
| Matematika | 4 | 4 | | **4** |
| Gamta ir žmogus | 2 | - | | **2**(6kl.) |
| Biologija | - | 2 | | **2**(8kl.) |
| Informacinės technologijos | 1 | 1 | | **1** |
| Istorija | 2 | 2 | | **2** |
| Geografija | 2 | 2 | | **2** |
| Dailė | 1 | 1 | | **1** |
| Muzika | 1 | 1 | | **1** |
| Technologijos (namų ūkio darbai) | 3 | 3 | | **3** |
| Technologijos (daržininkystė) | 2 | 2 | | **2** |
| Technologijos (buities k. darbai) | 2 | 2 | | **3** |
|  | - | 2 | | **2** |
| Kūno kultūra | 2 | 2 | | **2** |
| Mokinio pamokų viso: | 28 | 30 | | **28/30** |
| Neformaliojo švietimo valandos | 2 | 2 | | **2** |

23.5. Gamta ir žmogus pamokai jungiamos 5,6 specialiosios klasės ;

23.6. Biologijos pamokai jungiamos 7-8 specialiosios klasės;

**24. Lavinamasis ir socialinių įgūdžių ugdymas**

24.1. Mokykloje, įgyvendinant lavinamąjį ugdymą, į vieną klasę jungiamos:

24.1.1. 1,5,6 lavinamosios ir 2 specialiosios klasės (dėl labai didelių specialiųjų ugdymosi poreikių) mokiniai ir sudaroma viena A lavinamoji klasė;

24.1.2. 6,7,9,10 lavinamosios klasės mokiniai ir sudaroma viena B lavinamoji klasė;

24.1.3. socialinių įgūdžių ugdymo I,II,III mokymo metai ir sudaroma socialinių įgūdžių ugdymo klasė.

24.2. Mokykloje organizuojant ir įgyvendinant lavinamąjį ugdymą, lavinamosioms klasėms pamokų skaičius numatytas, vadovaujantis 2018 – 2019 mokslo metų pradinio ugdymo programos Bendrojo ugdymo plano 81 punktu ir 2018-2019 mokslo metų  pagrindinio ugdymo programų Bendrųjų ugdymo planų 7 priedo 8 punktu ir 14 punktu.

24.3. Pamokų skaičius A lavinamojoje klasėje (1/5/6 ugdymo metai):

|  |  |  |  |  |
| --- | --- | --- | --- | --- |
| Klasė (ugdymo metai)  Veiklos sritis |  |  |  | **Viso savaitinių**  **pamokų**  A lavinamojoje klasėje |
| 1 | 5 | 6 |
| Dorinis ugdymas ((tikyba arba etika) | 1 | 1 | 1 | **1** |
| Komunikacinė veikla | 5 | 5 | 5 | **5** |
| Pažintinė veikla | 3 | 3 | 3 | **3** |
| Orientacinė veikla | 3 | 3 | 3 | **3** |
| Meninė veikla/dailė | 2 | 2 | 2 | **2** |
| Meninė veikla(muzikavimas) | 2 | 2 | 2 | **2** |
| Technologijos | 2 | 2 | 2 | **2** |
| Fizinė veikla | 2 | 2 | 2 | **2** |
| Mokinio pamokų skaičius | 20 | 20 | 20 | **20** |
| Gydomoji kūno kultūra | 2 | 2 | 2 | **2** |
| Neformaliojo švietimo valandos | 2 | 2 | 2 | **2** |

24.3.1. 2 specialiosios klasės mokiniui, integruotam į A lavinamąją klasę, pamokų skaičių žiūrėti į 23.3 punktą.

24.4. Pamokų skaičius B lavinamojoje klasėje (6,7,9,10 ugdymo metai):

|  |  |  |  |  |  |
| --- | --- | --- | --- | --- | --- |
| Klasė (ugdymo metai)  Veiklos sritis | 6 | 7 | 9 | 10 | **Viso savaitinių pamokų**  B lavinamojoje  klasėje |
| Dorinis ugdymas (tikyba arba etika) | 1 | 1 | 1 | 1 | **1** |
| Komunikacinė veikla | 4 | 4 | 4 | 4 | **4** |
| Pažintinė veikla | 3 | 3 | 3 | 3 | **3** |
| Orientacinė veikla | 3 | 3 | 3 | 3 | **3** |
| Technologijos | 3 | 3 | 3 | 3 | **3** |
| Informacinės technologijos | 1 | 1 | 1 | 1 | **1** |
| Meninė veikla (dailė, meniniai darbai) | 2 | 2 | 2 | 2 | **2** |
| Meninė veikla (muzikavimas) | 1 | 1 | 1 | 1 | **1** |
| Fizinė veikla | 2 | 2 | 2 | 2 | **2** |
| Mokinio pamokų skaičius viso: | 20 | 20 | 20 | 20 | **20** |
| Gydomoji kūno kultūra | 2 | 2 | 2 | 2 | **2** |
| Neformaliojo švietimo valandos | 2 | 2 | 2 | 2 | **2** |

24.5. Pamokų skaičius socialinių įgūdžių ugdymo klasėje (I,II,III socialinių įgūdžių ugdymo metai):

|  |  |  |  |  |
| --- | --- | --- | --- | --- |
| Ugdymo metai  Veiklos sritis | I |  |  | **Viso savaitinių pamokų**  Socialinių įgūdžių ugdymo klasėje |
| II | III |
| Dorinis ugdymas (tikyba) | 1 | 1 | 1 | **1** |
| Komunikacinė veikla | 3 | 3 | 3 | **3** |
| Pažintinė veikla | 3 | 3 | 3 | **3** |
| Orientacinė veikla | 2 | 2 | 2 | **2** |
| Technologijos | 4 | 4 | 4 | **4** |
| Meninė veikla (muzika) | 1 | 1 | 1 | **1** |
| Meninė veikla (dailė) | 1 | 1 | 1 | **1** |
| Meninė veikla (meniniai darbai) | 4 | 4 | 4 | **4** |
| Informacinės technologijos | 1 | 1 | 1 | **1** |
| Fizinė veikla | 2 | 2 | 2 | **2** |
| Savarankiškumo ugdymas | 2 | 4 | 4 | **2/4** |
| Mokinio pamokų skaičius viso: | 24 | 26 | 26 | **24/26** |
| Gydomoji kūno kultūra | 2 | 2 | 2 | **2** |
| Neformaliojo švietimo valandos | 2 | 2 | 2 | **2** |

24.6. visų privalomų dalykų A,B lavinamosiose klasėse ir socialinių įgūdžių ugdymo klasėje mokinius moko klasės mokytojas, išskyrus fizinės veiklos pamokas (moko kūno kultūros mokytojas) ir dorino ugdymo pamokas (tikybą ir etiką).

25. Atsižvelgiant į tėvų vaikams iki 14 metų parinkimą ir vaikų, turinčių 14 metų pasirinkimą, visose klasėse yra mokoma tikybos ir etikos. Pasirinkusiems 5 ir daugiau mokiniams etiką, sudaroma jungtinė grupė.

26. Logopedinės ir specialiosios pratybos visiems Mokyklos mokiniams vykdomos nuo 2018 m. rugsėjo 1 d. atsižvelgiant į pedagoginės psichologinės tarnybos rekomendacijas, į individualias mokinių galias bei poreikius.

27. Visoms Mokyklos klasėms, atsižvelgiant į Mokinio krepšelio lėšas, 2018-2019 m.m. skiriamas minimalus privalomųjų, neformaliojo švietimo, logopedinių bei specialiųjų pratybų skaičius.

28. Mokiniams turintiems judesio ir padėties bei neurologinių sutrikimų individualioms gydomosioms pratyboms skiriama po dvi ugdymo valandas per savaitę.

29. Atsižvelgiant mokinių tėvų (globėjų) pasirinkimą (prašymus), mokiniai gali mokykloje pirmadieniais-ketvirtadieniais pasilikti iki 17 val., o penktadieniais – iki 16 val.

30. Mokinius po pamokų ugdo auklėtojas pagal atskirą auklėtojo veiklos planą.

**IV. UGDYMO TURINIO PLANAVIMAS**

31. Ugdymo turinys planuojamas vieneriems mokslo metams, sudarant kiekvienam mokiniui individualų mokinio ugdymo planą, pagal Mokyklos direktoriaus 2015 m. liepos 17 d. įsakymu Nr.V-93/50 „Dėl Rokiškio pagrindinės mokyklos klasės vadovo, auklėtojo, neformaliojo švietimo būrelio mokytojo, logopedinių pratybų mokytojo, socialinio pedagogo, psichologo veiklos planų, programų ir ataskaitų bei mokinio individualaus ugdymo plano formų tvirtinimo“ patvirtintas formas.

31.1. mokomųjų dalykų ir specialiųjų pratybų mokiniams individualūs ugdymo planai rengiami vieneriems mokslo metams ir tvirtinami Mokyklos direktoriaus įsakymu iki 2018 m. rugsėjo 28 d.;

31.2. su individualiais mokomųjų dalykų ir specialiųjų pratybų mokiniams planais supa-žindinami tėvai, globėjai (pasirašytinai);

31.3. klasės vadovo, auklėtojo veiklos planai rengiami vieneriems mokslo metams ir tvirtinami Mokyklos direktoriaus įsakymu iki 2018 m. rugsėjo 28 d.;

31.4. socialinio pedagogo, psichologo veiklos planai rengiami vieneriems mokslo metams ir tvirtinami Mokyklos direktoriaus įsakymu iki 2018 m. rugsėjo 28 d.;

31.4. logopedinių pratybų planai rengiami vieneriems mokslo metams ir tvirtinami Mokyklos direktoriaus įsakymu iki 2018 m. rugsėjo 28 d.

31.5. logopedinės pratybos mokykloje pradedamos nuo 2018 m. rugsėjo 1 d. pagal atskirą logopedinių pratybų tvarkaraštį, patvirtintą Mokyklos direktoriaus.

31.6. neformaliojo švietimo būrelių mokytojo veiklos planai rengiami vieneriems mokslo metams ir tvirtinami Mokyklos direktoriaus įsakymu iki 2018 m. rugsėjo 28 d.;

32. Naujai atvykusiems( nuo 2018 m. rugsėjo 3 d.) mokiniams mokomųjų dalykų individualūs ugdymo planai rengiami vieneriems mokslo metams iki 2018 m. spalio 15 d.;

32.1. mokiniams, naujai atvykusiems mokslo metų eigoje, individualūs ugdymo planai parengiami per vieną mėnesį nuo mokinio atvykimo dienos vieneriems mokslo metams ir tvirtinami Mokyklos direktoriaus įsakymu.

33. Mokytojai ugdymo turinį planuoja Ugdymo plane nurodytam mokymosi dienų skaičiui ir dalyko programai skiriamų pamokų skaičiui.

34. Namų darbai 1-10 specialiųjų, lavinamųjų ir socialinių įgūdžių ugdymo klasių mokiniams skiriami mokytojo nuožiūra atsižvelgiant į mokinių gebėjimus, pasiekimus, sveikatos būklę ir socialines, ekonomines, kultūrines sąlygas namuose.

34.1. namų darbai neskiriami 1 specialiosios ir lavinamosios (1 ugdymo metai) mokiniams.

34.2. namų darbai neskiriami visų klasių mokiniams prieš atostogas.

35. Gydomosios kūno kultūros pamokoms 1-10 lavinamųjų ir socialinių įgūdžių ugdymo klasės dalijamos į grupes, atsižvelgiant į mokinių sveikatą ir fizines galias.

36. Lavinamosiose klasėse, socialinių įgūdžių ugdymo klasėje, 1-4 specialiojoje klasėje ir

5,7 specialiojoje klasėje kartu su mokytoju ugdymo proceso metu dirba mokytojo padėjėjas.

36.1.. Mokytojo padėjėjas esant poreikiui kartu su mokytoju ugdymo proceso metu dirba 6,8 specialiojoje klasėje ir kitose jungtinėse grupėse.

37. Mokinių mokymas namuose organizuojamas ir įgyvendinamas vadovaujantis Bendrųjų ugdymo planų 160-162 punktais, pedagoginės psichologinės tarnybos rekomendacijomis bei atsižvelgiant į individualius mokinio poreikius ir sveikatą:

37.1. mokykla organizuoja mokymą namuose, tėvams pateikus prašymą ir GKK pažymą (forma

Nr. 046/a ), kurioje nurodomas mokymas namuose, pagal sveikatą tausojantį režimą;

37.2. vidutinio, žymaus, labai žymaus intelekto sutrikimo mokiniams mokyti namuose skiriamos 8 ugdymo valandos per savaitę. Ugdymas organizuojamas atskiromis veiklomis – komunikacinės, pažintinės, orientacinės, meninės ir socialinių įgūdžių tobulinimo, pagal atskirą pamokų tvarkaraštį, patvirtintą Mokyklos direktoriaus;

37.3. nežymaus intelekto sutrikimo mokiniams mokyti namuose skiriamos 8 ugdymo valandos, atsižvelgiant į mokinio sveikatos būklę, individualius poreikius bei gebėjimus ir Mokinio krepšelio lėšas. Ugdymas organizuojamas pagal atskirą pamokų tvarkaraštį, patvirtintą Mokyklos direktoriaus.

38. Mokykloje 1-10 specialiosiose, lavinamosiose ir socialinių įgūdžių ugdymo klasėse numatoma pagrindinė ugdymo forma – pamoka:

38.1. ugdymas gali būti organizuojamas ir netradicinėse aplinkose: bibliotekose, muziejuose, bei kitose edukacinėse erdvėse.

**V. MOKINIŲ PAŽANGOS IR PASIEKIMŲ VERTINIMAS**

39. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtinta Bendrojo ugdymo programose dalyvaujančių mokinių mokymosi

pasiekimų vertinimo ir vertinimo rezultatų panaudojimo tvarka ir Bendrąja programa, pradinio Bendrojo ugdymo plano 41- 43 punktais ir pagrindinio ir vidurinio Bendrojo ugdymo plano 44-55 punktais:

39.1. 1-4 specialiųjų ir (1-5 ugdymo metai) lavinamųjų klasių mokinių ugdymosi pasiekimai ir pažanga visų mokomųjų dalykų pažymiais nevertinami, taikoma ideografinė vertinimo sistema - pusmečio pabaigoje įvertinant mokinį rašoma: „ padarė pažangą“ (p p ) arba „nepadarė pažangos“ (n p ); 5 (ugdymo metų) vertinama „įskaityta“ arba „neįskaityta“.

    39.2. 5-10 specialiųjų klasių mokinių ugdymosi pasiekimai ir pažanga vertinami 10 balų vertinimo sistema. Dailės, muzikos, kūno kultūros, tikybos, etikos pamokose mokinių pasiekimai ir pažanga vertinami „įskaityta“ arba „ neįskaityta“;

  39.3. 6-10 (ugdymo metai) lavinamųjų, ir socialinių įgūdžių ugdymo klasių mokinių ugdymosi pamokose pasiekimai ir pažanga pažymiais nevertinami, pusmečio pabaigoje mokinių pasiekimai ir pažanga vertinami „įskaityta“ arba „neįskaityta“;

  39.4. 1-10 (ugdymo metai) lavinamųjų ir socialinių įgūdžių ugdymo klasių gydomosios kūno kultūros pamokose mokinių pasiekimai ir pažanga nevertinami;

39.5. logopedinių pratybų mokinių pasiekimai ir pažanga vertinami „ padarė pažangą“ (p p ) arba „nepadarė pažangos“ (n p );

39.6 adaptacinis laikotarpis 5 specialiosios klasės mokiniams, bei naujai atvykusiems mokiniams – 1 mėnuo, jo laikotarpiu pažymiai nerašomi.

39.7. 5-10 specialiosiose klasėse mokomųjų dalykų kontroliniai darbai nerašomi, žinių patikrinimo testas gali būti atliekamas baigus mokomojo dalyko skyrių, atsižvelgiant į mokinių gebėjimus ir galimybes, mokytojo nuožiūra: žodžiu arba raštu;

39.8. mokinių žinių tikrinimo testai 5-10 specialiosiose klasėse atliekami pagal grafiką pateiktą elektroniniame dienyne TAMO prieš savaitę iki testo atlikimo dienos, per vieną dieną mokiniams galima duoti atlikti vieno dalyko žinių patikrinimo testą;

39.9. visų klasių neformaliojo švietimo būrelių pamokose mokinių pasiekimai ir pažanga nevertinami.

40. Mokinių pasiekimų ir pažangos fiksavimas:

40.1. mokinių ugdymo pasiekimams ir pažangai fiksuoti naudojami: elektroninis dienynas TAMO, spausdinti dienynai, mokinio, mokytojo ir tėvų ryšio sąsiuviniai;

40.2. elektroniniame dienyne TAMO fiksuojami visų specialiųjų ir lavinamųjų klasių visų dalykų mokinių pasiekimai ir pažanga;

40.3. spausdintuose dienynuose fiksuojami logopedinių pratybų ir individualizuotų specialiųjų pratybų pasiekimai ir pažanga.

41. Mokinių tėvų (globėjų, rūpintojų) informavimas:

41.1. Mokyklos mokinių tėvus (globėjus, rūpintojus) apie mokinių mokymosi pasiekimus ir pažangą bei mokinių lankomumą ir elgesį informuoja klasių vadovai, mokytojai, socialinis pedagogas, psichologas, mokyklos administracija individualiuose pokalbiuose, telefonu, elektroniniame dienyne TAMO, elektroniniu paštu, pasiekimų sąsiuviniuose, kiekvieną kartą tėvams atvykus į mokyklą.

**VI. NEFORMALIOJO ŠVIETIMO ORGANIZAVIMAS**

42. Neformalusis švietimas organizuojamas:

42.1. kiekvienai klasei skiriamos 2 savaitinės valandos neformaliojo vaikų švietimo organizavimui;

4.2. neformaliojo švietimo būrelyje nustatytas mokinių skaičius - ne mažiau 5 mokiniai. (Mokyklos direktoriaus 2015 m. birželio 19 d. įsakymas Nr.V-92/49 „Dėl mokinių skaičiaus neformaliojo švietimo būrelyje“);

412.3. mokinių ir jų tėvų (globėjų) apklausa dėl neformaliojo švietimo būrelių poreikio ateinantiems mokslo metams atliekama mokykloje nuo 2018 m. gegužės mėn. 15d. iki 2018 m. birželio 1 d.;

42.4. mokytojai, atsižvelgdami į atliktos apklausos dėl neformaliojo švietimo būrelio poreikio rezultatus, gali rengti neformaliojo vaikų švietimo programas ir teikti jas vertinti neformaliojo vaikų švietimo programų vertinimo grupei, patvirtintai Mokyklos direktoriaus 2015 m. rugpjūčio 20 d. įsakymu Nr. V-97/34 „Dėl neformaliojo švietimo programų vertinimo“;

42.5. neformaliojo vaikų švietimo programų vertinimo grupės vadovas iki 2018 m. rugpjūčio 31 d. pasirinktas programas teikia tvirtinti Mokyklos direktoriui;

42.6. neformaliojo švietimo būrelių veikla Mokykloje vykdoma nuo 2018 m. rugsėjo 3 d.;

42.7. neformaliojo švietimo būrelių veikla Mokykloje vykdoma nuo 2018 m. rugsėjo 3 d . iki 2019 m. birželio 1 d.;

42.8. neformaliojo švietimo būrelių mokytojai, pasibaigus mokslo metams, pateikia neformaliojo švietimo būrelio veiklos ataskaitą raštu mokytojų tarybos posėdyje, pagal mokyklos direktoriaus patvirtintą ataskaitos formą (Mokyklos direktoriaus 2015 m. liepos 17 d. įsakymas „Dėl Rokiškio pagrindinės mokyklos klasės vadovo, auklėtojo, neformaliojo švietimo būrelio mokytojo, logopedinių pratybų mokytojo, socialinio pedagogo, psichologo (psichologo asistento) veiklos planų, programų ir ataskaitų bei mokinio individualaus ugdymo plano formų tvirtinimo“);

42.9. neformaliojo švietimo būrelių apskaita fiksuojama elektroniniame dienyne TAMO;

42.10. neformaliojo švietimo būrelių veikla mokinių atostogų metu nevyksta;

42.11. neformaliojo švietimo būrelių veikla vykdoma pagal atskirą neformaliojo švietimo būrelių užsiėmimų tvarkaraštį, patvirtintą Mokyklos direktoriaus.

43. Mokykloje, suderinus su Mokyklos direktoriumi, neformaliojo švietimo būrelių veiklą gali vykdyti laisvieji mokytojai.

**VII. PSICHOLOGINĖS PAGALBOS, SPECIALIOSIOS PEDAGOGINĖS PAGALBOS,**

**SOCIALINĖS PEDAGOGINĖS PAGALBOS IR SPECIALIOSIOS PAGALBOS TEIKIMAS**

44. Psichologinė pagalba, specialioji pedagoginė pagalba, socialinė pedagoginė pagalba, specialioji pagalba teikiamos vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 (Žin., 2011, Nr. 88-4220), Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 (Žin., 2011, Nr. 92-4395), Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V – 950 ,, Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 (Žin., 2011, Nr. 92 -4396) ir mokyklos socialinio pedagogo bei psichologo veiklos planais 2018 -2019 m. m.

SUDERINTA

Mokyklos Tarybos

2018 m. rugpjūčio 31 d. posėdžio

protokoliniu nutarimu (protokolo Nr. 1)

SUDERINTA

Mokytojų Tarybos

2018 m. rugpjūčio 31 d. posėdžio protokoliniu nutarimu (protokolo Nr. 4)